**2017 йил 1-ярим йиллик якунларига кўра «Дававианазорат» инспекцияси**

**фаолиятининг асосий кўрсаткичлари бўйича кутилиши тўғрисида**

**МАЪЛУМОТ**

**Ўзбекистон Республикаси фуқаро авициясида парвозлар**

**хавфсизлигини назорат қилиш**

Хозирги кунда Ўзбекистон Республикасида 4 (тўртта) авиакомпания, 12 (ўн иккита) аэродром, 2 (иккита) Ўқув-машқ маркази, 4 (тўртта) ҲК техник хизмат кўрсатиш ташкилоти ва 2 (иккита) фуқаро авиацияси таъмирлаш корхонаси ўз фаолиятини юритмоқда.

“Дававианазорат” инспекцияси томонидан ҳисобот даврида қуйидагилар амалга оширилди:

Учта сертификация текшируви:

–“Самарқанд” ва “Урганч” аэродромлари;

–“Агро-Парвоз” КТАИКнинг ҲК техник хизмат кўрсатиш ташкилоти. Текширув натижалари бўйича тегишли Сертифкатлар берилди.

Ўн битта инспекторлик текширувлари:

–“Наманган”“Самарқанд”, “Нукус” ва “Урганч” аэродромлари;

– «Ўзбекистон ҳаво йўллари» МАК, “МАИ” ва “Агро-Парвоз” авиакомпаниялари;

– «Ўзбекистон ҳаво йўллари» МАКнинг ва «Доступное небо» нодавлат корхонасининг Ўқув-машқ марказлари;

– Тошкент аэропортининг Тиббий-санитария қисми;

– “МАИ” авиакомпаниясининг ҲК техник хизмат кўрсатиш ташкилоти.

Сертификация ва инспекция текшируви натижалари бўйича ҳамда аниқланган камчиликларни батараф этиш учун аниқ муддатлари кўрсатилган Режалар ишлаб чиқилди ва тасдиқланди.

Авиакомпанияларда маршрутлар бўйича 17та инспекция текширувлари бажарилган, натижалари бўйича баённомалар тузилган. Парвозлар хавфсизлигига хатар соладиган камчиликлар аниқланмаган.

“Дававианазорат” инспекциясининг асосий ташкилий тадбирлар Режасига асосан Ўзбекистон Республикасига парвозлар бажараёткан чет эл авиакомпаниялари ҳаво кемаларининг 7та перрондаги текшируви ўтказилди.

Ҳаво кемаларининг комплекс тренажерларида “Дававианазорат” инспекцияси томонидан 13та текширув ишлари ўтказилди ва текширув натижаларига асосан авиакомпанияларнинг экипаж аъзоларига машғулотлар ўтказишлари учун рухсатномалар берилди.

“Дававианазорат” инспекцияси томонидан 29та ҲК учишга яроқлилик сертификатлари берилди. Шунингдек фуқаро авиацияси авиаходимлари (учувчилар, штурманлар, ҲҲБ диспетчерлари, мухандислар, борткузатувчилар) 19та гувохномалари берилди, 82таси алмаштирилди ва 128тасининг муддати узайтирилди.

Сертификация, инспекторлик ва авиация ходисаларининг текшируви натижалари бўйича 25та “Дававианазорат” инспекциясининг Нозирлик кўрсатмалари юборилди.

“Дававианазорат” инспекцияси томонидан 2015 йил якунлари бўйича парвозлар хавфсизлигини ошириш бўйича профилактик тадбирларни ўз ичига олган Ўзбекистон Республикаси фуқаро авиациясида парвозлар хавфсизлиги ҳолатининг Жамланган таҳлиллари тайёрланди.

Чора тадбирларнинг амалга оширилиши Ўзбекистон Республикаси фуқаро авиацияси авиакорхоналарининг сертификация ва инспекторлик текширувлари даврида текширилади.

**Фуқаро авиациясида меъёрий базани такомиллаштириш**

1. Ўзбекистон Республикаси Президенти томонидан 2017 йил 13 июнида “Ўзбекистон Республикасининг айрим қонун ҳужжатларига ўзгартиш ва қўшимчалар киритиш, шунингдек айрим қонун ҳужжатларини ўз кучини йўқотган деб топиш тўғрисида”ги Ўзбекистон Республикаси ЎРҚ-436-сон Қонуни имзоланди. Унга асосан Ўзбекистон Республикасининг Жиноят ва Маъмурий жавобгарлик тўғрисидаги кодексларига самовий ҳудуддан қонунга хилоф равишда (рухсатсиз) фойдаланиш, шу жумладан учувчисиз учадиган аппаратлардан фойдаланганликлари учун, жисмоний шахсларнинг жиноий ва маъмурий жавобгарликлари нормаларини ўрнатиш тўғрисидаги қўшимчалар киритилди.

2. Ўзбекистон Республикаси Вазирлар Маҳкамасининг 2017 йил 12 майдаги  
283-сон қарорига асосан “Ўзбекистон Республикасида фуқаро ҳаво кемалари авиация ҳалокатлари ва инцидентларини текшириш қоидалари”га ўзгартириш ва қўшимчалар киритилди (Қоидалар Вазирлар Маҳкамасининг 2000 йил 27 декабрдаги 505-сон қарори билан тасдиқланган).

3. Ўзбекистон Республикаси Вазирлар Маҳкамасининг 2000 йил 5 июлдаги  
256-сон қарори билан тасдиқланган “Ўзбекистон Республикаси фуқаро авиациясини ғайриқонуний аралашув ҳаракатларидан авиация хавфсизлиги жиҳатидан ҳимоялашни таъминлаш Миллий дастури”га ўзгартириш ва қўшимчалар киритиш тўғрисидаги Ўзбекистон Республикаси Вазирлар Маҳкамасининг қарор лойиҳаси ишлаб чиқилди. Қарор лойиҳаси тегишли вазирлик ва идоралар билан келишилган.

4. Ўзбекистон Республикаси Парвозлар хавфсизлигини назорат қилиш давлат инспекцияси бошлиғининг 2017 йил 23 февралдаги 89-Н-сон буйруғи билан “Фуқаро авиациясини аэронавигацияси” авиация қоидаларига (ЎзР АҚ-93) ўзгартириш ва қўшимчалар киритилди.

5. Ўзбекистон Республикаси Парвозлар хавфсизлигини назорат қилиш давлат инспекцияси бошлиғининг 2017 йил 23 февралдаги 89-Н-сон буйруғи билан “Ўзбекистон Республикаси фуқаро авиацияси борткузатувчиларининг ишларини ташкил этиш қоидалари”га (ЎзР АҚ-95) ўзгартириш ва қўшимчалар киритилди.

**“Жисмоний ва юридик шахсларнинг мурожаатлари тўғрисида”ги Ўзбекистон Республикаси қонунининг ижросини таъминлаш бўйича**

Мазкур Қонуннинг ижросини таъминлаш мақсадида “Дававианазорат” инспекциясида 2017 йилнинг 1-ярим йиллигида фуқаролардан келиб тушган хатлар, мурожаатлар ва аризалар таҳлил қилинди.

Таҳлил давомида 2017 йилнинг 1-ярим йиллигида “Дававианазорат” инспекциясига 40та мурожаат келиб тушгани аниқланди. Шулардан:

- 18 (ўн саккизтаси) Ўзбекистон Республикаси Президентининг виртуал қабулхонаси орқали;

- 9 (тўққистаси) Ягона интерактив давлат хизматлари портали орқали;

- 11 (ўн биттаси) “Дававианазорат” инспекцияси расмий сайти орқали;

- 2 (иккитаси) почта орқали.

Мурожаатларда иш билан таъминлаш, иш вақти, “Дававианазорат” инспекциясидаги вакансия, алимент тўловларини амалга ошириш, Ўзбекистон Республикасида учувчисиз учиш қурилмаларидан фойдаланиш тартиби ва бошқа маълумотлар бериш масалалари кўрсатилган.

Юқоридаги мурожаатлар “Жисмоний ва юридик шахсларнинг мурожаатлари тўғрисида”ги Ўзбекистон Республикаси қонунининг талабларига асосан ўрнатилган муддатларда кўриб чиқилган.

Шунингдек, Ўзбекистон Республикаси Вазирлар Маҳкамасининг 2016 йил 27 октябрдаги 366-сон қарори талабларини бажариш мақсадида “Дававианазорат” инспекцияси раҳбарияти томонидан аҳоли ва тадбиркорлар учун ҳар куни соат 8 дан 11 гача шахсий қабул ташкиллаштирилган.

**“Ҳалқ билан мулоқот ва инсон манфаатлари йили”**

**Давлат дастурининг бажарилиши**

“Ҳалқ билан мулоқот ва инсон манфаатлари йили” давлат дастурини бажариш мақсадида Ўзбекистон Республикаси Парвозлар хавфсизлигини назорат қилиш давлат инспекцияси томонидан дастурни амалга ошириш мақсадида тадбирлар Режаси ишлаб чиқилди ва тасдиқланди.

Режага асосан “Дававианазорат” инспекциясида:

раҳбарият томонидан аҳоли ва тадбиркорлар учун ҳар куни соат 8дан 11гача шахсий қабул ташкиллаштирилган;

“Дававианазорат” инспекцияси раҳбарининг виртуал қабулхонаси очилди;

“Дававианазорат” инспекцияси раҳбариятининг сайёр қабул қилиш графиги ишлаб чиқилди ва тасдиқланди. Унга асосан 4та сайёр қабул ўтказилиб унда 17та фуқаро авиацияси ходимлари қабул қилинди.